***Proiect***

****

**Republica Moldova**

GUVERNUL REPUBLICII MOLDOVA

H O T Ă R Î R E nr.\_\_\_\_\_\_\_

**din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Chișinău**

cu privire la modificarea **Regulamentului cu privire la modul de calcul, repartizare, utilizare şi evidenţă a transferurilor cu destinaţie specială pentru susţinerea cadrelor didactice tinere, aprobat prin** Hotărîrea Guvernului nr. 802/2015

**-------------------------------------------------------------------**

Guvernul HOTĂRĂŞTE:

1. **Regulamentul cu privire la modul de calcul, repartizare, utilizare şi evidenţă a transferurilor cu destinaţie specială pentru susţinerea cadrelor didactice tinere, aprobat prin** Hotărîrea Guvernului nr. 802/2015 (Monitorul Oficial al Republicii Moldova, nr. 302-305, 2015, art. 894), se modifică după cum urmează:
2. Pe tot parcursul textului, cuvintele „Ministerul Educației, Culturii și Cercetării” la orice formă gramaticală se substituie cu cuvintele „Ministerul Educației și Cercetării” la forma gramaticală corespunzătoare.
3. La pct. 5 alineatul întâi :
4. cifra „40” se substituie cu „120”;
5. cifra „32” se substituie cu „96”;
6. după cuvintele „mii lei” cuvintele „anual” se exclud.
7. La punctul 6, textul „În cazul concedierii tînărului specialist, la cerere sau pentru fapte imputabile, specificate în art. 86 alin.(1) lit. g)-n) din Codul muncii al Republicii Moldova nr.154-XV din 28 martie 2003, pînă la expirarea acestui termen, el va restitui sumele achitate pînă la data concedierii.” se exclude.
8. Se completează cu punctele 61 - 63, cu următorul cuprins:

„61. În cazul demisiei cadrului didactic tânăr angajat prin repartizare de către minister sau a concedierii acestuia pentru fapte imputabile, specificate în art. 86 alin.(1) lit. g)-n) din Codul muncii al Republicii Moldova nr.154/2003, până la expirarea termenului de 3 ani efectiv lucrați în funcție didactică conform repartizării, cadrul didactic tânăr este obligat să recupereze mijloacele financiare achitate pentru indemnizație și, după caz, cheltuielile achitate pentru închirierea spațiului locativ și pentru consumul de energie termică și electrică până la data desfacerii contractului individual de muncă/ultima zi de muncă.

62. Recuperarea mijloacelor financiare prevăzute în pct. 61, se efectuează în baza cererii angajatorului. În caz de refuz privind restituirea benevolă în termen a mijloacelor financiare respective, angajatorul intentează acțiunea civilă privind recuperarea cheltuielilor în instanța de judecată.

63. Suma restituită a mijloacelor financiare prevăzute în pct. 61 se varsă la bugetul local, care asigură transferul acestora în bugetul de stat.”

1. Punctul 7 va avea următorul cuprins:

 „7. Indemnizațiile prevăzute la pct. 5 alineatul întâi se achită integral, la expirarea termenului de 6 luni efectiv lucrate în funcție didactică, conform repartizării”.

1. Pentru cadrele didactice tinere angajate prin repartizare de către minister în anii 2020, 2021 și 2022 achitarea tranșelor a treia și, după caz, a două și a treia, se va efectua în termen de două luni de la data aprobării prezentei Hotărîri.
2. Prezenta hotărîre intră în vigoare peste o lună de la data publicării în Monitorul Oficial al Republicii Moldova.

 **Prim-ministru NATALIA GAVRILIȚA**

Contrasemnează:

Ministrul educației și cercetării Anatolie TOPALĂ

Ministrul finanţelor Dumitru BUDIANSCHI